Tanulmányi elnökhelyettes beszámoló

február 12. – március 12.

Időrendi bontás:

* február 12. – Küldöttgyűlés
* február 13. – Kémia Intézeti Tanács
* február 14. – Milyen a jó mentor? előadás
* február 18. – Választmány
* február 19. – Milyen a jó mentor? előadás
* február 20. – Kari Tanács
* február 21. – Tanulmányi és Oktatási Bizottság
* február 25. – Választmány
* február 25. – rendkívüli EHÖK elnökségi
* február 28. – EHÖK Küldöttgyűlés
* március 7. – Tanulmányi és Oktatási Bizottság
* március 8. – Kémia Szakterületi Csoport ülés
* március 8., 10. – munkahétvége
* március 9. – Mentorkirándulás

előreláthatólag:

* március 11. – Választmány
* március 12. – Küldöttgyűlés

Az eltelt időszakban a hallgatói megkeresésekre válaszoltam, fogadóóráimat rendben megtartottam egyet leszámítva, mikor lázas betegen feküdtem otthon. Delegáltságaimnak eleget tettem, kivételt képez egy Választmányi ülés, melyet szintén a fent említett betegség miatt kellett kihagynom.

Ahogy az időrendi bontásban is látszik, ebben az időszakban igyekeztem figyelemmel kísérni a mentorképzést. A mentorjelentkezés alatt megrendezésre került Milyen a jó mentor? előadások közül két alkalmon is részt vettem és beszéltem a két évnyi mentorkodásomról, valamint az egyik előadást koordináltam is. A mentorkiránduláson Bozsér Bernadettel a kémiás állomást vezettük, ahol a csapatépítő játékokon túl az ügyintézéssel kapcsolatos hasznos információkat is igyekeztünk átadni a résztvevőknek.

A Tanulmányi és Oktatási Bizottság többször is ülésezett, ennek okai a tavaszi félévre beadott költségtérítés csökkentési pályázatok elbírálása, valamint a Kar Kiváló Hallgatója pályázatok elbírálásának pontrendszere voltak. A költségtérítés csökkentési pályázatok elbírálására rendben sor került. A Kar Kiváló Hallgatója pályázatokat egy jól kidolgozott pontrendszer alapján bíráljuk, ennek a pontrendszernek a szakmai versenyek részét dolgoztuk ki még jobban intézeti vélemények alapján. Köszönöm a TOB-delegáltak munkáját ezúton is!

A sajtóban megjelent lista-botrány nyomán az ELTE TTK HÖK-ben is ellenőrzés folyt, ennek kapcsán igyekeztem a lehető legtöbbet segíteni, mind a vonatkozó törvények és szabályozások terén, mind az anyagok összeállításában. Úgy gondolom, az ellenőrzés a mi részünkről megnyugtató eredménnyel fog zárulni, de természetesen hasznos is volt a számunkra, hiszen több hiányosságunkra rámutatott, így kijelölve azokat a területeket, ahol még fejlődnünk kell.

Köszönöm, hogy elolvastad a beszámolómat!

Bármilyen kérdés vagy észrevétel esetén keress bátran!

Budapest,

Nagy Katalin